Η **Αθλητική Ένωση Αμπελοκήπων** είναι αθλητικός σύλλογος που εδρεύει στους Αμπελόκηπους Θεσσαλονίκης. Έχει επίσημο έτος ίδρυσης το 1947 και χρώματα το μπλε και το λευκό. Διατηρεί τμήμα ποδοσφαίρου από την ίδρυσή του, ενώ στο παρελθόν διατηρούσε επίσης και τμήμα καλαθοσφαίρισης.

Ιστορικό
--------

Η «**Αθλητική Ένωση Αμπελοκήπων**» ιδρύθηκε το 1947. Ακολούθησε η αναγνώριση της από την Ε.Π.Ο. με αριθμό μητρώου 206 και η ένταξή της στη δύναμη της Ε.Π.Σ. Μακεδονίας, ξεκινώντας την επίσημη αγωνιστική της δράση από την αγωνιστική περίοδο 1947-48.

Αγωνίστηκε ανελλιπώς στα πρωταθλήματα της Ε.Π.Σ. Μακεδονίας και την αγωνιστική περίοδο 1992-93 αγωνίστηκε για πρώτη φορά σε εθνικό πρωτάθλημα, αυτό της Δ΄ Εθνικής. Τη σεζόν 1994-95 αναδείχθηκε πρωταθλήτρια 7ου ομίλου Δ΄ Εθνικής και κέρδισε την άνοδο στην επαγγελματική Γ΄ Εθνική κατηγορία. Στην Γ΄ Εθνική αγωνίστηκε συνολικά 4 χρονιές, από τη σεζόν 1995-96 μέχρι και τη σεζόν 1998-99 που υποβιβάστηκε, με υψηλότερη διάκριση την κατάληψη της 4ης θέσης στη βαθμολογία τη σεζόν 1997-98.

Το 1999 συγχωνεύτηκε με τους συντοπίτες Αστέρα και Αετούς Αμπελοκήπων και μετονομάστηκε σε «Α.Σ. Αμπελόκηποι». Με αυτή την επωνυμία αγωνίστηκε συνολικά 4 χρονιές στην Δ΄ Εθνική και συγκεκριμένα την περίοδο 1999-00 όπου κατέκτησε το πρωτάθλημα 4ου Ομίλου και την άνοδο και τις χρονιές 2001-02, 2002-03 και 2003-04, ενώ την περίοδο 2000-01 αγωνίστηκε στην Γ΄ Εθνική. Έπειτα από τον υποβιβασμό του στα τοπικά πρωταθλήματα της Ε.Π.Σ. Μακεδονίας το 2004 επανέκτησε την ονομασία του, μετονομαζόμενος εκ νέου σε Α.Ε. Αμπελοκήπων και διατηρώντας τον ιδρυτικό της αριθμό μητρώου στην Ε.Π.Ο. το 206.

Από την περίοδο 2004-05 αγωνίζεται στα πρωταθλήματα Ε.Π.Σ. Μακεδονίας. Την τρέχουσα αγωνιστική περίοδο, 2020-21 αγωνίζεται στην Α κατηγορία έπειτα από την άνοδό της την προηγούμενη σεζόν.

Συμμετοχές στα εθνικά πρωταθλήματα
----------------------------------

| Περίοδος | Κατηγορία | Θέση |
| --- | --- | --- |
| **1992-1993** | Δ΄ Εθνική | 3η |
| **1993-1994** | Δ΄ Εθνική | 4η |
| **1994-1995** | Δ΄ Εθνική | 1η |
| **1995-1996** | Γ΄ Εθνική | 7η |
| **1996-1997** | Γ΄ Εθνική | 8η |
| **1997-1998** | Γ΄ Εθνική | 4η |
| **1998-1999** | Γ΄ Εθνική | 10η |
|
| ως **Α.Σ. Αμπελόκηποι** |
| **1999-2000** | Δ΄ Εθνική | 1η |
| **2000-2001** | Γ΄ Εθνική | 12η |
| **2001-2002** | Δ΄ Εθνική | 11η |
| **2002-2003** | Δ΄ Εθνική | 9η |
| **2003-2004** | Δ΄ Εθνική | 13η |

Τίτλοι
------

* 2 πρωταθλήματα Δ΄ Εθνικής:
	+ 1994-95 (7ος όμιλος), 1999-00 (4ος όμιλος)

Παραπομπές
----------

1. ↑  Καταγραφή Αθλητικών Σωματείων, επίσημη σελίδα Διεύθυνσης Φυσικής Αγωγής του Υπουργείου Εθνικής Παιδείας και Θρησκευμάτων
2. ↑  Καταγραφή Αθλητικών Σωματείων, επίσημη σελίδα Διεύθυνσης Φυσικής Αγωγής του Υπουργείου Εθνικής Παιδείας και Θρησκευμάτων
3. ↑  ΑΜ ΕΠΟ στα ξερά της ΕΠΣΜ
4. ↑  Greece - List of Fourth Level Final Tables rsssf.com
5. ↑  «Αναφορά epsm24.gr». Αρχειοθετήθηκε από το πρωτότυπο στις 15 Μαΐου 2021. Ανακτήθηκε στις 14 Απριλίου 2020.
6. ↑  [ Greece - List of Third Level Final Tables rsssf.com
7. ↑  Αναφορά
8. ↑  ΑΜ ΕΠΟ στα ξερά της ΕΠΣΜ
9. ↑  «Αναφορά epsm24.gr». Αρχειοθετήθηκε από το πρωτότυπο στις 15 Μαΐου 2021. Ανακτήθηκε στις 14 Απριλίου 2020.
10. ↑  ΑΜ ΕΠΟ στα ξερά της ΕΠΣΜ
11. ↑  «Επίσημη σελίδα Ε.Π.Σ. Μακεδονίας». Αρχειοθετήθηκε από το πρωτότυπο στις 31 Οκτωβρίου 2020. Ανακτήθηκε στις 26 Σεπτεμβρίου 2021.
12. ↑  «Αναφορά epsm24.gr». Αρχειοθετήθηκε από το πρωτότυπο στις 15 Μαΐου 2021. Ανακτήθηκε στις 14 Απριλίου 2020.

Εξωτερικοί σύνδεσμοι
--------------------

* Επίσημη σελίδα Facebook Α.Ε. Αμπελοκήπων